Vulkaninė žiema

Vulkaninė žiema – žymus oro temperatūros nukritimas, kylantis dėl ugnikalnio išsiveržimo metu išmestų vulkaninių pelenų ir sieros rūgšties. Gausus šių medžiagų kiekis atmosferoje sudaro tankią dangą, per kurią sunkiau prasiskverbia Saulės spinduliai, padidėja Žemės albedas. Dalelės gali padengti visą Žemės rutulį ir laikytis atmosferoje keletą metų. Tai smarkiai paveikia Žemės klimatą, augaliją. Panašios sąlygos susidarytų dėl branduolinio karo arba susidūrimo su kosminiu kūnu.

Pilno masto vulkaninės žiemos susidarė išsiveržus tokiems superugnikalniams kaip Toba (prieš 71-73 000 metų). Pasak mokslininkų, dėl šio išsiveržimo vidutinė Žemės temperatūra nukrito 1 °C, prasidėjo ledynmetis, Pietryčių Azijoje išnyko miškai, labai sumažėjo žmonių populiacija, masiškai išmirė gyvūnų rūšys.Clive Oppenheimer. „Limited global change due to the largest known Quaternary eruption, Toba ≈74kyr BP?“. Quaternary Science Reviews. 21 (14–15): 1593–1609. 

Tačiau ir silpnesni išsiveržimai padarė žymią įtaką žmonijos istorijai.
 535-536 m. klimato atšalimas siejamas su ugnikalnių veikla;Dull, R.; Southon, J. R.; Kutterolf, S.; Freundt, A.; Wahl, D.; Sheets, P. (2010). "Did the TBJ Ilopango eruption cause the AD 536 event? ". AGU Fall Meeting Abstracts. 2010: V13C–2370.
 1315-1317 m. didysis badas, spėjama, kilo dėl Kaharoa ugnikalnio Naujojoje Zelandijoje išsiveržimo;Nairn, I.A; Shane, P.R; Cole, J.W; Leonard, G.J; Self, S; Pearson, N (March 2004). „Rhyolite magma processes of the ∼AD 1315 Kaharoa eruption episode, Tarawera volcano, New Zealand“. Journal of Volcanology and Geothermal Research. 131 (3–4): 265–294.
 1452 ar 1453 m., spėjama, povandeninio Kuvaė ugnikalnio išsiveržimas sukėlė masinius neramumus pasaulyje;Tankersley, Kenneth Barnett; Dunning, Nicholas P.; Owen, Lewis A.; Huff, Warren D.; Park, Ji Hoon; Kim, Changjoo; Lentz, David L.; Sparks-Stokes, Dominique (2019-07-28). „Positive Platinum anomalies at three late Holocene high magnitude volcanic events in Western Hemisphere sediments“. Scientific Reports. 8: 11298.
 Dėl 1600 m. įvykusio Vainaputinos ugnikalnio Peru išsiveržimo kitais metais Europoje kilo badas;„Volcanic Eruption of 1600 Caused Global Disruption“. ScienceDaily
 1783 m. Islandijoje išsiveržęs Lakio ugnikalnis išmetė daug sieros dioksido, dėl kurio prasidėjo žmonių, gyvulių, derliaus žūtis Vakarų Europoje;Dan Walker. „When a killer cloud hit Britain“. BBC Two’s Timewatch.
 1815 m. Indonezijoje įvykęs Tamboros išsiveržimas sukėlė vadinamuosius metus be vasaros; „Tambora Volcano, Indonesia“. United States Geological Survey.
 1883 m. išsiveržus Krakatau ugnikalniui 4 metus iš eilės buvo neįprastai šaltos, sniegingos žiemos;„With a Bang: Not a Whimper“, University of Minnesota
 1991 m. išsiveržęs Pinatubo ugnikalnis 2-3 metams atvėsino vidutinę Žemės oro temperatūrą.Brohan, P.; Kennedy, J. J.; Harris, I.; Tett, S. F. B.; Jones, P. D. (2006). „Uncertainty estimates in regional and global observed temperature changes: A new data set from 1850“. Journal of Geophysical Research. 111 (D12): D12106.

 Taip pat skaitykite 
 Branduolinė žiema

 Šaltiniai 

Kategorija:Vulkanologija
Kategorija:Žiema